Ons Grondslag - AP Akademie
Ou spore nuwe weë
Ons Grondslag	v4cAdmin	2017-06-19T20:45:24+00:00
Die APA onderskryf met entoesiasme in ‘n gedissiplineerde omgewing die volgende norme:
Die bevordering van ’n klassiek-Christelike tradisie in die Suid-Afrikaanse samelewing met sy verskillende gemeenskappe.
Om uitnemende tersiêre onderrig in Afrikaans te bied, vanuit ’n klassiek-Christelike vertrekpunt, aan die hand van geakkrediteerde tersiêre onderwysprogramme, om so ons hedendaagse samelewing met ’n Bybelse lewensbenadering te ontmoet.
Simboliek van die Wapenskild van die APA
Die betekenis van die simbole op die wapenskild van die APA is soos volg:
Silwer Hugenote kruis op ‘n blou (koningsblou) agtergrond: Dit dui op die Franse Hugenote wat na SA gekom het en waarvan ons afstam en die invloed van hulle geloof wat ons ook het as deel van ons godsdienstige erfenis.
Goue klimmende leeu op rooi/oranje agtergrond: Simbool van die Nederlanders waarvan ons ook afstam en ook die invloed van hulle geloof.
Silwer neerdalende duif, simbool van die Heilige Gees, op ‘n swart agtergrond: Dit is ook presies dieselfde duif en agtergrond as op die AP Kerkverband se embleem, daarmee word die historiese verbintenis van die APA aan die AP Kerk aangedui.
Silwer geboë lyne wat die wapenskild in drie deel. Die funksie daarvan is heraldies, aangesien kleure soos rooi, blou en swart volgens heraldiese reëls nie aan mekaar mag raak nie.
‘n Wit banier kom voor aan die onderkant van die skild wat in drie dele gevou is, waarvan die dele aan die kante ewegroot is en op dieselfde vlak is, terwyl die middelvou kleiner en op ‘n laer vlak is as die aan weerskante daarvan. In die banier is drie woorde, een in elke deel. Dit is veronderstel om so gelees te word: WOORD – WAARHEID – LIG. Dit hou verband met Jesus Christus as die WOORD, WAARHEID en die LIG. Dit het dan ook betrekking op die studie waarmee die APA gemoeid is. Die WOORD is die vertrekpunt. Dit is die WAARHEID en werp vir ons die LIG op ons lewenspad.
Vanaf 1988 tot 1999 het hierdie instelling nog bekend gestaan as die “Teologiese Skool”. ’n Nuwe onderwyswet in 1997 het egter vereis dat alle privaat tersiêre instellings voor 1 Januarie 2000 amptelik by die onderwysdepartement geregistreer moet word. Die aansoek van die Teologiese Skool het geslaag, en die wonderlike voorreg het ons toegekom om die grade BA en BTh toe te ken. (Voorheen kon slegs diplomas toegeken word.) Vanaf registrasie sou die Teologiese Skool amptelik bekend staan as “Die Afrikaanse Protestantse Akademie”. Die AP Akademie funksioneer nou onder bestuur van die Raad van die Akademie.
Vanaf die ontstaan van die Teologiese Skool het prof. FAH van Staden as rektor gedien. In 2008 tree hy uit en word prof. dr. JAE Adendorff as rektor verkies met ingang 1 Januarie 2009. Met die uitbreiding van die AP Akademie het die Raad die belang van ’n permanente registrateur besef en in 2009 word prof. dr. SD Nel (vanaf AP Kerk Lichtenburg) as die eerste Registrateur van die APA benoem.
Wie vandag jare later terugkyk, staan verstom oor dít wat die APA op die terrein van hoër onderwys en met name teologiese opleiding bereik het is: Wie kan nie maar net in kleinheid verstom staan voor die grootheid van God nie? Ons dra in gebed al ons professore, dosente, studente en personeel van die AP Akademie aan die Here op. Mag die Here wysheid gee dat die wiegie wat gewieg word, altyd ’n wiegie is wat die eer van God voor-op dra.
Die APA se hoofkampus is in Clydesdale, Pretoria (direk agter Loftus Versfeld en stapafstand van die Hatfield Gautrein stasie). Die APA se kampus onder die naam die Instituut vir Christelike Psigologie in Germiston word tans uitgefaseer en nuwe studente word nie meer in Germiston ingeskryf nie.
Rektor: Prof. dr. JAE Adendorff
BA, BD, NagrDiplTeol, MTh, DTh
Meer lees meer Prof Koos
Registrateur: Prof. dr. SD Nel
BA, BAHons, BTH, DiplTeol, MA (Afrikaans, UNISA), PhD (UP).
Lees meer oor Prof. Danny
Me. E Nicklbauer
Hallo, ek’s Ilke, enige publieke en korporatiewe skakel of proses help ek graag meer.
Me. A van der Westhuizen
Goeie dag. My naam is Alet. Ek is die middelaar en skakel tussen die professore, dosente en studente. Vra gerus indien jy vasbrand.
Me. EM Adendorff
Almal noem my Tannie Elmarie. Ek is die bron van beskikbare studiemateriaal en komplimenterende boeke, vra my gerus.
Me. EA Bierman
Hi, ek is Elanie met die oopdeurbeleid. Ek ontvang, help en laat jou graag welkom voel.
Akademiese Personeel (Deeltyds)
Mnr. AG du Toit
BSc, BScHons, MSc (Fisika, US), MSc (Rekenaarwetenskap, UNISA).
Dr. M le Roux
BA(Ed), BAHons, MA, DLitt (UP, Universität Regensburg, Deutschland).
Me. P Marx
BA, BAHons (UP), MA (US).
Mnr. JE Oosthuizen
BSc (Wiskunde en Statistiek, UJ), BA (APA).
Mnr. AD Pieterse
BA, BTh (APA), BAHons (UP).
Dr. AB Posthuma
BA (UP), THOD (NKP), BAHons (Sielkunde, UNISA), MTech(Ed) (TUT), PhD (UP).
Dr. AJ Posthuma
BA (UP), THOD (NKP), BAHons, MA, DLitt et Phil (UNISA).
Me. MA Swanepoel
THOD, VDO (UP), BEd, BEdHons, MTech(Ed) (TUT).